**ELŐTERJESZTÉS**

**Hévíz Város Önkormányzat Képviselő-testülete**

**2021. június 24-i nyilvános ülésére**

**Tárgy:** Hévíz Város Önkormányzat intézményeinek átszervezésének megvizsgálása, folyószámlahitel engedélyezése

**Az előterjesztő:** Papp Gábor polgármester

**Készítette:** Szintén László, közgazdasági osztályvezető

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A koronavírus okozta gazdasági-társadalmi hatások miatt Hévíz Város Önkormányzat az elmúlt egy esztendőben átszervezéseket hajtott végre a feladat-ellátásában. 2021. január 1-től a Hivatal látja el az önkormányzaton túl a Brunszvik Teréz Napközi Otthonos Óvoda gazdálkodás feladatait is, és döntés született arról, hogy 2021. július 1-től minden intézmény gazdálkodási feladatát a Hévízi Polgármesteri Hivatal látja el, ennek érdekében a szükséges intézkedések megtörténtek és folyamatban vannak.

Az intézményi létszámkeret 235,5 főről 184 főre csökkent, de a korábbi intézményi struktúra megmaradt, azaz az önkormányzat és a hivatal mellett óvoda, szociális, művelődési és műszaki intézmény látja el a kötelező és az önként vállalt feladatait a városnak. 2021. január elején megalakult a HÉVÜZ Hévíz Városüzemeltetési Kft, amely az önkormányzattól vette át a parkolási feladatokat, jelenleg ugyanakkora 4 fős létszámkerettel rendelkezik.

*A turizmusban végbemenő változások, és* az idegenforgalmi adó beszedésének és az egyéb térítési díj, és adókivetés korlátozása miatt, Hévíz 2021. évi gazdálkodásáról szóló 8/2021.(II. 26) önkormányzati rendelet módosítása szükséges. A 2011. évi CLXXXIX. törvény alapján az önkormányzatok nem tervezhetnek működési hiányt a költségvetési rendeletükben.

Az államháztartásról szóló 2011. évi CXCV (a továbbiakban: Áht.) 23.§ alapján a költségvetési rendelet tartalmazza a kötelező és önként vállalt feladatok költségvetési bontását.

Ez alapján a költségvetést úgy kell tervezni -módosítani-, hogy elsősorban a kötelező önkormányzati feladat ellátást kell biztosítani, csak az ezen felül keletkező maradvány esetén kerülhet sor az önként vállalt feladatok tervezésére.



Részlet a 2021. évi eredeti költségvetés 2021. évi összesített pénzügyi mérlegéből

Emiatt fontos, hogy a költségvetésen és a könyvelésen túl a döntéshozatalnál, és az irányításban is hangsúlyosabb szerepet kapjon az, hogy az az önkormányzat kötelező, avagy önként vállalt feladata-e?

Ezt egy új intézményi modellel lehetne legoptimálisabban biztosítani, amely egyben szakmailag is ellensúlyozná -kihasználtabbá tenné a munkaerőt- az intézményi létszám csökkenéseket, és az adminisztrációt is minimalizálná.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 78/I. § (1) bekezdése alapján városban a települési önkormányzat a 77. § (1) bekezdésében foglalt feladat ellátása során közművelődési intézményt biztosít. Az intézmény egy átfogó céllal létesített szervezet, amely a gazdasági, kulturális, egyházi, szociális, oktatási élet, egészségügy vagy az államigazgatás területén működik.

Az önkormányzat önként vállalt feladatai pandémia miatti korlátozások adó kiesésével nem finanszírozhatók sem rövid sem hosszú távon sürgős beavatkozások és átszervezések nélkül.

Javasolt rövid távú (azonnali) 2021. évi finanszírozási és átszervezési intézkedések:

1. Hévíz Város Önkormányzat Gazdasági, Műszaki Ellátó Szervezete (GAMESZ) a HÉVÜZ-be való integrálása.
2. I. gróf Festetics György Művelődési Központ intézmény kötelező és önként vállalt feladatainak szétválasztása, további vizsgálat az intézmény feladat-ellátás csökkentésére, előtérbe helyezve a kötelező feladat-ellátást (közművelődés és nyilvános könyvtári szolgáltatás), vizsgálni a vállalkozási alapon végezhető tevékenységek (mozi, és szolgáltatások) HÉVÜZ Kft általi ellátását.
3. A Teréz Anya Szociális Intézmény önként vállalt- bentlakásos otthon feladat ellátásával kapcsolatban szükséges a térítési díjakat felülvizsgálni, és tényleges önköltségi térítési díjat bevezetni.

*2021. évben a TASZII intézményfinanszírozása az alábbiakból tevődik össze:*

*155.850 eFt állami támogatás, 140.824 eFt önkormányzati finanszírozás és 126.825 eFt térítési díjak.*

*Az önkormányzat támogatása 80%-a önként vállalt feladatot finanszíroz, azaz 112,6 millió Ft-ot.*

*Ez kedvezőbb a korábbi évek 130 millió Ft-ot részénél, azonban az ellátottak rossz állapota miatt további racionalizálás felelősségét felvállalni ennél az létszámnál már nem lehetséges.*

*Ezen felül előző évi maradványa: 16.338 eFt, így jön ki a 436.271 eFt-os 2021. évi mérlegfőösszeg.*

*Önként vállalt feladat:*

*Időskorúak bentlakásos szociális ellátása (31 fő dolgozó, és kettő telephelyen 58 fő ellátott- Honvéd u. 25 ellátott, Szt. András u 33 ellátott)*

*Kötelező feladatok: (összesen: 27 fő dolgozó)*

*Szociális étkeztetés (2 fő dolgozó)*

*Központi Irányítás (5 fő dolgozó, ebből 2fő 6 órás)*

*Házi segítség nyújtás (6 fő dolgozó)*

*Idősek nappali ellátás (1 fő dolgozó)*

*Gyermekjóléti és családsegítő szolgálat (2 fő dolgozó)*

*Család és nővédelmi eü.gond (2 fő dolgozó)*

*Háziorv. ügyeleti ellátás (2 fő dolgozó)*

*Bőlcsödei ellátás (7 fő dolgozó)*

1. A fentieken túl, ahol lehetséges a létszámkereteket csökkenteni, a megüresedő álláshelyeket lehetőség szerint intézményen belül betölteni, az egy dolgozóra jutó munkateher és felszabaduló bértömeg egyrészének felhasználásával a bérezés növelésével.

Közép- hosszútávú 2022. évi finanszírozási és átszervezési intézkedések:

1. Adópolitika felülvizsgálata, a kieső IFA-t és üdülőhelyi támogatás részleges pótlása telek adóval, illetve az építményadó felülvizsgálatával.
2. Térítési díjak és szociális rendelet felülvizsgálata (díjak emelése juttatások csökkentése).
3. A létszám gazdálkodásra továbbra is figyelemmel lenni, megüresedő álláshelyeket lehetőség szerint intézményen belül betölteni, az egy dolgozóra jutó munkateher és felszabaduló bértömeg egyrészének felhasználásával a bérezés növelésével.

A fenti intézkedésekkel Hévíz Város Önkormányzat költségvetése tartós egyensúlyba kerülhet, külső körülményeknek az országos átlaghoz képest kevésbé lesz kitéve.

A Magyar Államkincstár beszámoló rendszerében leadott 2021. első negyedévi kiadási tábla alapján látszik, hogy a személyi jellegű kiadások arányosan teljesültek, és a létszámleépítések miatti sok végkielégítés ellenére is tartható az arányos teljesítés. A dologi kiadások is takarékosan teljesültek, a beruházások pedig az első három hónapban még nem futottak fel, ezért az alul teljesítés.

A bevételek számainál a 28% nem túlteljesülés, hiszen az építményadó és az iparűzési adók több mint 40%-kal teljesültek, azonban ezen adók nem arányosan folynak be. Az építményadó évente 2x, míg az iparűzési adót csak októberi elszámolásnál lehet pontosan realizálni.

A beruházások folyamatosan haladnak (mellékletben részlet a költségvetési rendeletből), illetve jelentős saját forrásból a parkolási rendszer beruházása is megindult. A stabil folyó finanszírozáshoz, amennyiben ősztől újabb COVID korlátozások lépnének életbe szükséges lehet likvid folyószámlahitel igénybevétele.

Magyarország gazdasági stabilitásáról szóló 2011. évi CXCIV. törvény 10. §-a kimondja, hogy az éven belüli adósságot keletkeztető ügyletekhez nem szükséges Kormányengedély, az éven túli ügyletek esetében a likvid hitel igénybevétele Kormányengedély köteles.

Jelenleg ennek maximális mértéke a számlavezető OTP Bank Keszthelyi fiókjának információi alapján 340 millió Ft. A likvid hitelkeret lehívása részben vagy egészében nem szükségszerű, és folyó év december 31-ig vissza kell fizetni.

Ez a hitel automatikusan működik, tehát likvid forrás hiánya esetén az önkormányzat bármikor lehívhat fedezetet. Jelenleg a bank indikatív ajánlata alapján a kamat mértéke 3%, amelyet csak a lehívott likvidhitel után kell megfizetni, a rendelkezésre tartási kamat mértéke 0,5%. Terveink szerint 2021. október 1-2021. december 31 között biztonsági likviditási okból 180 millió Ft folyószámlahitel keret engedélyezését kérjük.

Kérem, hogy az előterjesztést megvitatni, a határozati javaslatot elfogadni szíveskedjenek.

A határozathozatal egyszerű szótöbbséget igényel.

**1.**

**Határozati javaslat**

1. Hévíz Város Önkormányzat Képviselő-testülete az előterjesztés alapján elrendeli a Teréz Anya Szociális Integrált Intézmény vonatkozásában az alábbi intézkedéseket, és felhatalmazom az intézményvezetőt a döntések előkészítésére:
   1. A térítési díjak 2022. évi felülvizsgálata szükséges, amelyet tényleges önköltségen javaslunk megállapítani.
   2. Felkérjük az intézményvezetőt, vizsgálja meg, és terjessze elő annak lehetőségét is, hogy a térítési díjak -többlet szolgáltatással- differenciálhatóak-e, és új ellátott felvétele csak ezen többlet havi térítési díj ellenében történhessen meg 2022. január 1-től.

Felelős: Varga András intézményvezető

Határidő: 2021. szeptember 8.

1. A Képviselő-testület elrendeli a Hévíz Város Önkormányzat Gazdasági, Műszaki Ellátó Szervezete (GAMESZ) vonatkozásában, hogy a HÉVÜZ Hévíz Városüzemeltetési Kft. ügyvezetője és a GAMESZ megbízott igazgatója a feladat-ellátás hatékonyság növelése érdekében terjesszék elő a GAMESZ által ellátott feladatok 2022. január 1-től a HÉVÜZ Kft-hez szervezésének vizsgálati hatástanulmányát.

Felelős: Gönye József megbízott igazgató és Czurda Gábor ügyvezető

Határidő: 2021. szeptember 8.

1. A Képviselő-testület elrendeli a Gróf I. Festetics György Művelődési Központ, Városi Könyvtár és Muzeális Gyűjtemény vonatkozásában:
   1. Az egyéb szabadidős szolgáltatás – mozi - feladatainak 2021. évben történő átadás-átvételének gazdaságossági megvizsgálását a HÉVÜZ Kft-nek, ezért felkéri a mb. igazgatót és az ügyvezetőt, hogy ennek vizsgálati hatástanulmányát készítsék elő.
   2. Meg kell vizsgálni és ki kell dolgozni a Gróf I. Festetics György Művelődési Központ, Városi Könyvtár és Muzeális Gyűjtemény intézmény feladat-ellátásának a kötelező önkormányzati feladatokra történő átszervezését (közművelődés és nyilvános könyvtári szolgáltatás) hatástanulmányát, a vizsgálat terjedjen ki az önként vállat gyűjteményi feladat-ellátás fenntarthatóságának vizsgálatára, továbbá arra, hogy mely intézményi feladatok szervehetők át a HÉVÜZ Kft-hez.

Felelős: Hermann Katalin mb. igazgató

Czurda Gábor ügyvezető

Szintén László osztályvezető

Határidő: 2021. július 31.

1. A Képviselő-testület felkéri a polgármestert, a határozat szerinti előterjesztések előterjesztésére.

Felelős: Papp Gábor polgármester

Határidő: a pontok szerint

**2.**

**Határozati javaslat**

1. Hévíz Város Önkormányzat Képviselő-testülete hozzájárul, hogy Hévíz Város Önkormányzat a számlavezető OTP Bank Nyrt-től 180 millió forint folyószámlahitelkeret szerződést kössön, a bank előterjesztés szerinti egyedi kondíciói szerint 2021. október 1-től 2021. december 31-i lejárattal.
2. A Képviselő-testület tudomásul veszi, hogy a Magyarország gazdasági stabilitásáról szóló 2011. évi CXCIV. törvény10. § (3) bekezdése alapján nincs szükség a Kormány hozzájárulására az éven belüli lejáratú hitel felvételéhez.
3. A képviselő-testület felkéri és felhatalmazza a polgármestert és a pénzügyi ellenjegyzőt a kezességvállalási szerződés megállapodásának aláírására.

Felelős: Papp Gábor polgármester

Határidő: 2021. szeptember 30.

**4.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| dr. Tüske Róbert  jegyző | törvényességi felülvizsgálat |  |  |
| Szintén László | Közgazdasági osztályvezető, az előterjesztés készítője |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |
|  |  |  |  |
|  |  |  |  |

MELLÉKLETEK

|  |  |  |  |  |
| --- | --- | --- | --- | --- |
| **Hévíz Város Önkormányzat összevont intézményi kiadás 2021. első negyedév (25%-os szint)** | | | |  |
| 01 - Időközi költségvetési jelentés az államháztartás önkormányzati alrendszerében - K1-K8. Költségvetési kiadások | | | | **25%** |
| # | Megnevezés | Eredeti előirányzat | Teljesítés |
| 2 | 3 | 4 | 10 |
| 01 | Törvény szerinti illetmények, munkabérek (K1101) | 701 969 000 | 180 880 646 | 25,77 |
| 04 | Készenléti, ügyeleti, helyettesítési díj, túlóra, túlszolgálat (K1104) | 2 609 000 | 1 278 386 | 49,00 |
| 05 | Végkielégítés (K1105) | 20 299 000 | 9 236 772 | 45,50 |
| 06 | Jubileumi jutalom (K1106) | 7 512 000 | 1 898 563 | 25,27 |
| 07 | Béren kívüli juttatások (K1107) | 6 000 000 | 6 994 913 | 116,58 |
| 09 | Közlekedési költségtérítés (K1109) | 14 912 000 | 4 285 121 | 28,74 |
| 10 | Egyéb költségtérítések (K1110) | 8 867 000 | 279 000 | 3,15 |
| 13 | Foglalkoztatottak egyéb személyi juttatásai (>=14) (K1113) | 20 550 000 | 7 429 266 | 36,15 |
| 15 | Foglalkoztatottak személyi juttatásai (=01+…+13) (K11) | 782 718 000 | 212 282 667 | 27,12 |
| 16 | Választott tisztségviselők juttatásai (K121) | 34 233 000 | 8 275 385 | 24,17 |
| 17 | Munkavégzésre irányuló egyéb jogviszonyban nem saját foglalkoztatottnak fizetett juttatások (K122) | 39 558 000 | 1 232 746 | 3,12 |
| 18 | Egyéb külső személyi juttatások (K123) | 21 413 000 | 2 688 790 | 12,56 |
| 19 | Külső személyi juttatások (=16+17+18) (K12) | 95 204 000 | 12 196 921 | 12,81 |
| **20** | **Személyi juttatások (=15+19) (K1)** | **877 922 000** | **224 479 588** | **25,57** |
| **21** | **Munkaadókat terhelő járulékok és szociális hozzájárulási adó (=22+…+27) (K2)** | **161 323 000** | **36 844 818** | **22,84** |
| 28 | Szakmai anyagok beszerzése (K311) | 35 202 000 | 6 272 706 | 17,82 |
| 29 | Üzemeltetési anyagok beszerzése (K312) | 115 643 000 | 21 571 692 | 18,65 |
| 30 | Árubeszerzés (K313) | 1 200 000 | 0 | 0,00 |
| 31 | Készletbeszerzés (=28+29+30) (K31) | 152 045 000 | 27 844 398 | 18,31 |
| 32 | Informatikai szolgáltatások igénybevétele (K321) | 23 479 000 | 4 158 724 | 17,71 |
| 33 | Egyéb kommunikációs szolgáltatások (K322) | 45 062 000 | 10 740 150 | 23,83 |
| 34 | Kommunikációs szolgáltatások (=32+33) (K32) | 68 541 000 | 14 898 874 | 21,74 |
| 35 | Közüzemi díjak (K331) | 76 221 000 | 18 434 383 | 24,19 |
| 36 | Vásárolt élelmezés (K332) | 33 330 000 | 6 949 544 | 20,85 |
| 37 | Bérleti és lízing díjak (>=38) (K333) | 24 992 000 | 11 219 410 | 44,89 |
| 39 | Karbantartási, kisjavítási szolgáltatások (K334) | 25 637 000 | 6 259 464 | 24,42 |
| 40 | Közvetített szolgáltatások (>=41) (K335) | 10 501 000 | 961 951 | 9,16 |
| 42 | Szakmai tevékenységet segítő szolgáltatások (K336) | 167 120 000 | 21 048 575 | 12,59 |
| 43 | Egyéb szolgáltatások (>=44) (K337) | 211 004 000 | 33 908 649 | 16,07 |
| 45 | Szolgáltatási kiadások (=35+36+37+39+40+42+43) (K33) | 548 805 000 | 98 781 976 | 18,00 |
| 46 | Kiküldetések kiadásai (K341) | 3 904 000 | 498 468 | 12,77 |
| 47 | Reklám- és propagandakiadások (K342) | 58 933 000 | 1 274 681 | 2,16 |
| 48 | Kiküldetések, reklám- és propagandakiadások (=46+47) (K34) | 62 837 000 | 1 773 149 | 2,82 |
| 49 | Működési célú előzetesen felszámított általános forgalmi adó (K351) | 190 132 000 | 27 973 147 | 14,71 |
| 50 | Fizetendő általános forgalmi adó (K352) | 36 469 000 | 24 817 000 | 68,05 |
| 51 | Kamatkiadások (>=52+53) (K353) | 11 828 000 | 2 337 189 | 19,76 |
| 58 | Egyéb dologi kiadások (K355) | 5 641 000 | 2 956 911 | 52,42 |
| 59 | Különféle befizetések és egyéb dologi kiadások (=49+50+51+54+58) (K35) | 244 070 000 | 58 090 652 | 23,80 |
| **60** | **Dologi kiadások (=31+34+45+48+59) (K3)** | **1 076 298 000** | **201 389 049** | **18,71** |
| 100 | Egyéb nem intézményi ellátások (>=101+…+119) (K48) | 16 309 000 | 2 946 194 | 18,06 |
| **120** | **Ellátottak pénzbeli juttatásai (=61+62+73+74+85+94+97+100)(K4)** | **16 309 000** | **2 946 194** | **18,06** |
| 124 | A helyi önkormányzatok törvényi előíráson alapuló befizetései (K5022) | 138 569 000 | 38 799 379 | 28,00 |
| 126 | Elvonások és befizetések (=123+124+125) (K502) | 138 569 000 | 38 799 379 | 28,00 |
| 150 | Egyéb működési célú támogatások államháztartáson belülre (=151+…+160) (K506) | 31 853 000 | 25 440 687 | 79,87 |
| 178 | Egyéb működési célú támogatások államháztartáson kívülre (=179+…+188) (K512) | 166 638 000 | 3 553 800 | 2,13 |
| 189 | Tartalékok (K513) | 319 401 088 | 0 | 0,00 |
| **190** | **Egyéb működési célú kiadások (=121+126+127+128+139+150+161+163+175+176+177+178+189) (K5)** | **656 461 088** | **67 793 866** | **10,33** |
| 191 | Immateriális javak beszerzése, létesítése (K61) | 6 693 000 | 0 | 0,00 |
| 192 | Ingatlanok beszerzése, létesítése (>=193) (K62) | 2 462 986 000 | 85 364 596 | 3,47 |
| 194 | Informatikai eszközök beszerzése, létesítése (K63) | 15 875 000 | 0 | 0,00 |
| 195 | Egyéb tárgyi eszközök beszerzése, létesítése (K64) | 108 681 000 | 562 493 | 0,52 |
| 196 | Részesedések beszerzése (>=197) (K65) | 3 000 000 | 3 000 000 | 100,00 |
| 200 | Beruházási célú előzetesen felszámított általános forgalmi adó (K67) | 559 121 000 | 119 636 | 0,02 |
| **201** | **Beruházások (=191+192+194+195+196+198+200) (K6)** | **3 156 356 000** | **89 046 725** | **2,82** |
| 202 | Ingatlanok felújítása (K71) | 4 500 000 | 0 | 0,00 |
| 205 | Felújítási célú előzetesen felszámított általános forgalmi adó (K74) | 1 215 000 | 0 | 0,00 |
| **206** | **Felújítások (=202+...+205) (K7)** | **5 715 000** | **0** | 0,00 |
| 243 | Felhalmozási célú visszatérítendő támogatások, kölcsönök nyújtása államháztartáson kívülre (=244+…+254) (K86) | 5 000 000 | 0 | 0,00 |
| 257 | Egyéb felhalmozási célú támogatások államháztartáson kívülre (=258+…+267) (K89) | 1 863 000 | 0 | 0,00 |
| **268** | **Egyéb felhalmozási célú kiadások (=207+208+219+230+241+243+255+256+257) (K8)** | **6 863 000** | **0** | 0,00 |
| **269** | **Költségvetési kiadások (=20+21+60+120+190+201+206+268) (K1-K8)** | **5 957 247 088** | **622 500 240** | **10,45** |

|  |  |  |  |  |
| --- | --- | --- | --- | --- |
| **Hévíz Város Önkormányzat bevétel 2021. első negyedév (25%-os szint)** | | | | |
| 02 - Időközi költségvetési jelentés az államháztartás önkormányzati alrendszerében - B1-B7. Költségvetési bevételek | | | | 25% |
| # | Megnevezés | Eredeti előirányzat | Teljesítés |
| 2 | 3 | 4 | 8 |
| 01 | Helyi önkormányzatok működésének általános támogatása (B111) | 148 398 943 | 41 551 703 | 28,0 |
| 02 | Települési önkormányzatok egyes köznevelési feladatainak támogatása (B112) | 99 563 800 | 27 877 864 | 28,0 |
| 03 | Települési önkormányzatok egyes szociális és gyermekjóléti feladatainak támogatása (B1131) | 155 849 600 | 53 727 024 | 34,5 |
| 04 | Települési önkormányzatok gyermekétkeztetési feladatainak támogatása (B1132) | 44 770 110 | 12 535 631 | 28,0 |
| 05 | Települési önkormányzatok szociális, gyermekjóléti és gyermekétkeztetési feladatainak támogatása (=03+04) (B113) | 200 619 710 | 66 262 655 | 33,0 |
| 06 | Települési önkormányzatok kulturális feladatainak támogatása (B114) | 10 196 830 | 2 855 111 | 28,0 |
| 09 | Önkormányzatok működési támogatásai (=01+02+05+06+07+08) (B11) | 458 779 283 | 138 547 333 | 30,2 |
| 34 | Egyéb működési célú támogatások bevételei államháztartáson belülről (=35+…+44) (B16) | 60 709 000 | 28 444 980 | 46,9 |
| **45** | **Működési célú támogatások államháztartáson belülről (=09+...+12+23+34) (B1)** | **519 488 283** | **166 992 313** | **32,1** |
| 70 | Egyéb felhalmozási célú támogatások bevételei államháztartáson belülről (=71+…+80) (B25) | 890 316 000 | 900 103 084 | 101,1 |
| **81** | **Felhalmozási célú támogatások államháztartáson belülről (=46+47+48+59+70) (B2)** | **890 316 000** | **900 103 084** | **101,1** |
| 109 | **Vagyoni tipusú adók (=110+…+115) (B34) (építményadó)** | **224 000 000** | **100 196 539** | **44,7** |
| 116 | **Értékesítési és forgalmi adók (=117+…+136) (B351) (IPA)** | **241 368 000** | **113 866 336** | **47,2** |
| 147 | **Egyéb áruhasználati és szolgáltatási adók (=148+…+163) (B355) (IFA)** | **284 664 000** | **1 609 877** | **0,6** |
| 164 | **Termékek és szolgáltatások adói (=116+137+141+142+147) (B35)** | **526 032 000** | **115 476 213** | **22,0** |
| 165 | Egyéb közhatalmi bevételek (>=166+…+183) (B36) | 13 500 000 | 1 210 528 | 9,0 |
| **184** | **Közhatalmi bevételek (=93+94+104+109+164+165) (B3)** | **763 532 000** | **216 883 280** | 28,4 |

