vonalcimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
| Iktatószám: HIV/ 3903-3/2021.  Napirend sorszáma: |  |

**Előterjesztés**

**Hévíz Város Önkormányzat Képviselő-testülete**

**2021. június 24-ei nyilvános ülésére**

**Tárgy:** A Hévízi Polgármesteri Hivatal Szervezeti és Működési Szabályzatának módosítása

**Az előterjesztő:** Papp Gábor polgármester

**Készítette:** dr. Tüske Róbert jegyző

Bertalan Linda jegyzői referens

**Megtárgyalta:** Pénzügyi, Turisztikai és Városfejlesztési Bizottság

Emberi Erőforrások Bizottság

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A Hévízi Polgármesteri Hivatal Szervezeti és Működési Szabályzatának (a továbbiakban: SZMSZ) módosítására fogalmazunk meg javaslatot.

Magyarország helyi önkormányzatairólszóló 2011. évi CLXXXIX. törvény (a továbbiakban: Mötv.) 67. § (1) bekezdésének d) pontja alapján a polgármester, a jegyző javaslatára előterjesztést nyújt be a képviselő-testületnek a hivatal belső szervezeti tagozódásának, létszámának, munkarendjének, valamint ügyfélfogadási rendjének meghatározására.

A jelenlegi ismert forráshiány miatt indokolt átgondolni az álláshelyek fenntarthatóságát, a feladatokat átszervezését. A Képviselő-testület 2020. augusztus 14-én tárgyalt a Hévíz Város Önkormányzat 2020. évi költségvetésének felülvizsgálatáról, melyben határozott a Hévízi Polgármesteri Hivatal átszervezéséről, költségmegtakarításokat rendelt el.

1. 2020. decemberi SZMSZ módosítása során jelzésre került, hogy 2021. évben a Közgazdasági Osztályon dolgozó két fő köztisztviselő nyugdíjba vonul, szükséges volt a feladat-ellátás miatt a belső átszervezés, álláshelyek átcsoportosítással történő betöltése. Létrehozásre került 2021. január 1. naptól a pénzügyi ügyintéző 2. munkakör azzal a jelzéssel, hogy a munkakör a nyugdíjazást követően megszűnik, ezen munkakör megszűntetésére teszünk jelen előterjesztésben javaslatot.

2. A 18/2021. (II. 4.) képviselő-testületi határozat alapján 2021. július 1-jei hatállyal az önkormányzati intézmények gazdasági szervezeti feladatainak ellátását a Hévízi Polgármesteri Hivatal látja el. A jelzett határozatban a GAMESZ-től 2 fő könyvelő tovább foglalkoztatását rendelte el a Hivatal állományában. Így 2021. július 1. naptól az önkormányzati intézmények gazdasági szervezete a Hévízi Polgármesteri Hivatal lesz. A két fő részére a státusz a korábbi hivatali átszervezés, nyugdíjazás következtében biztosított. 1 fő 2021. június 1. nappal került a hivatal állományába, 1 fő 2021. július 1. nappal kerül át. A Közgazdasági Osztályon meglévő munkaköri megnevezések módosítását javasoljuk, a feladat-ellátás pontos ismeretében. A két új munkaköri megnevezése intézményi főkönyvi leíró könyvelő és intézményi könyvelő módosulna.

3. Az államháztartásról szóló törvény végrehajtásáról szóló 368/2011. (XII. 31.) Korm. rendelet 13. § (1) szabályozza, hogy a költségvetési szerv szervezeti és működési szabályzata tartalmazza

*g)* a szervezeti és működési szabályzatban nevesített munkakörökhöz tartozó feladat- és hatásköröket, a hatáskörök gyakorlásának módját, a helyettesítés rendjét (ideértve - a költségvetési szerv vezetőjének és gazdasági vezetőjének akadályoztatása esetén vagy ha a tisztség ideiglenesen nincs betöltve - az általános helyettesítés rendjét), az ezekhez kapcsolódó felelősségi szabályokat,

*i)* azoknak a költségvetési szerveknek a felsorolását, amelyek tekintetében a költségvetési szerv az Áht. 10. § (4a) és (4b) bekezdése alapján a 9. § (1) bekezdése szerinti feladatokat ellátja.

E módosítások átvezetése a már jelzett kibővülő gazdasági szervezti feladatok ellátása miatt szükséges.

4. A módosítások miatt szükséges az SZMSZ 1. függelékében szereplő a Hivatal belső szervezeti egységei által ellátott feladatok jegyzékének módosítása.

5. A módosítások következtében a hivatal létszáma 2021. július 1. naptól a GAMESZ-tól történő 2 fő átvétele ellenére 35 főre csökken.

6. A hivatkozott módosítások miatt szükséges az SZMSZ 3. mellékletét képező hivatali munkakörök jegyzékének és a Hivatal vagyonnyilatkozat-tételi kötelezettséggel járó munkaköreinek módosítása, mely a határozati javaslatok mellékleteként csatolásra került.

Kérem, a Tisztelt Képviselő-testületet az előterjesztés megvitatására, a határozati javaslat elfogadására.

A döntés egyszerű szótöbbséget igényel.

**2.**

**Határozati javaslat**

**Normatív határozat címe:** Hévízi Polgármesteri Hivatal Szervezeti és Működési Szabályzatának módosítása

1. Hévíz Város Önkormányzat Képviselő-testülete a 7/2017. (I. 26.) határozattal jóváhagyott Hévízi Polgármesteri Hivatal Szervezeti és Működési Szabályzatát (a továbbiakban: SZMSZ), 2021. július 1-ei hatállyal a következők szerint módosítja.

2. Az SZMSZ 2. A hivatal jogállása, irányítása pont a következő (8) bekezdéssel egészül ki:

„(8) A költségvetési szerv gazdasági vezetője a közgazdasági osztályvezető, akinek az általános helyettesítési rend szerint a főkönyvi leíró könyvelő látja el helyettesítését. [Ámr. 13. § (1) bek. *g)* pont].”

3. Az SZMSZ 3. A hivatal alaptevékenysége pont a következő (5) bekezdéssel egészül ki:

„(5) A polgármesteri hivatal a 368/2011. (XII. 31.) Korm. rendelet (a továbbiakban: Ámr.) 10. § (4a) bekezdése és a 13. § (1) bek. j) pont alapján ellátja a gazdasági szervezet feladatait:

*a)* Hévíz Város Önkormányzat Gazdasági, Műszaki Ellátó Szervezet (továbbiakban: GAMESZ);

*b)* Brunszvik Teréz Napközi Otthonos Óvoda;

*c)* Gróf I. Festetics György Művelődési Központ, Városi Könyvtár és Muzeális Gyűjtemény;

*d)* Teréz Anya Szociális Integrált Intézmény (továbbiakban: TASZII) költségvetési szerveknek.

4. Az SZMSZ 6. A hivatal osztályainak engedélyezett létszáma és feladatai (1) bekezdés helyébe a következő rendelkezés lép:

„(1) A hivatal osztályainak és belső szervezeti egységeinek engedélyezett létszáma:

|  |  |  |  |
| --- | --- | --- | --- |
| **Megnevezés:** | Köztisztviselő (fő) | **Munkavállaló** (fő) | **Össz.** (fő) |
| jegyző | 1 | - | 1 |
| jegyzői titkárság | 3 | - | 3 |
| polgármesteri titkárság | 2 | 2 | 4 |
| Hatósági Osztály | 10 | - | 10 |
| Közgazdasági Osztály | 8 | - | 8 |
| Városfejlesztési Osztály (ebből Közterület-felügyelet 1 fő) | 8 | - | 8 |
| Önkormányzati főtanácsadó | 1 | - | 1 |
| **Összesen:** | 33 | 2 | 35 |

5. Az SZMSZ 3. melléklete helyébe a határozat 1. melléklete „A hivatali munkakörök jegyzéke és a hivatal vagyonnyilatkozat-tételi kötelezettséggel járó munkakörei” lép.

6. Az SZMSZ 1. függelék a Hévízi Polgármesteri Hivatal Szervezeti és Működési Szabályzatához, a Hivatal belső szervezeti egységei által ellátott feladatok jegyzéke: IV. Közgazdasági Osztály feladatai 54. pont a következőre módosul:

„54.Ellátja a gazdasági szervezeti feladatokat a

*a)* Hévíz Város Önkormányzat Gazdasági, Műszaki Ellátó Szervezet (továbbiakban: GAMESZ);

*b)* Brunszvik Teréz Napközi Otthonos Óvoda;

*c)* Gróf I. Festetics György Művelődési Központ, Városi Könyvtár és Muzeális Gyűjtemény;

*d)* Teréz Anya Szociális Integrált Intézmény (továbbiakban: TASZII);

a Képviselő-testület által jóváhagyott munkamegosztási megállapodások alapján.

A jegyző, illetve a költségvetési szervek vezetői kibocsátják a vonatkozó pénzügyi- és gazdálkodási szabályzatokat e vonatkozásban”

7. Az SZMSZ módosítása 2021. július 1-én lép hatályba.

Felelős: Papp Gábor polgármester

dr. Tüske Róbert jegyző

Határidő: 2021. július 1.

8. A Képviselő-testület elrendeli a határozat végrehajtását.

Felelős: dr. Tüske Róbert jegyző

Határidő: 2021. július 1.

*1. melléklet a Hévíz Város Önkormányzat Képviselő-testületének …………/2021. (VI. 24.) határozatához*

„*3. melléklet a Hévízi Polgármesteri Hivatal Szervezeti és Működési Szabályzatához*

***A hivatali munkakörök jegyzéke és a hivatal vagyonnyilatkozat-tételi kötelezettséggel járó munkakörei***

Az egyes vagyonnyilatkozat-tételi kötelezettségekről szóló 2007. évi CLII. törvény alapján.

|  |  |  |
| --- | --- | --- |
| **Hévízi Polgármesteri Hivatal 2020. szeptember 1-től** | | |
| ***Munkakör*** | Foglalkoztatási jogviszony jellege | Vagyonnyilatkozat tételre kötelezett |
| **1. Jegyző** |  |  |
| jegyző | köztisztviselő | igen |
| **2. Jegyző Titkárság** |  |  |
| 1. jegyzői referens | köztisztviselő | igen |
| 1. jogász | köztisztviselő | igen |
| 1. jegyzői ügyintéző | köztisztviselő | - |
| **3. Polgármesteri Titkárság** |  |  |
| 1. osztályvezető | köztisztviselő | igen |
| 1. polgármesteri ügyintéző | köztisztviselő | - |
| 1. informatikus | munkavállaló | - |
| 1. gépkocsivezető | munkavállaló | - |
| **4. Hatósági Osztály** |  |  |
| 1. osztályvezető | köztisztviselő | igen |
| 1. igazgatási ügyintéző | köztisztviselő | igen |
| 1. anyakönyvvezető | köztisztviselő | igen |
| 1. szociális és hatósági ügyintéző | köztisztviselő | igen |
| 1. iratkezelő | köztisztviselő | - |
| 1. hatósági ügyintéző | köztisztviselő | igen |
| 1. iparűzési és adó ügyintéző | köztisztviselő | igen |
| 1. idegenforgalmi adóügyintéző | köztisztviselő | igen |
| 1. építményadó ügyintéző | köztisztviselő | igen |
| 1. behajtási és építményadó ügyintéző | köztisztviselő | igen |
| **5. Közgazdasági Osztály** |  |  |
| 1. osztályvezető | köztisztviselő | igen |
| 1. intézményi főkönyvi leíró könyvelő | köztisztviselő | igen |
| 1. főkönyvi leíró könyvelő | köztisztviselő | igen |
| 1. számviteli ügyintéző | köztisztviselő | igen |
| 1. gazdasági ügyintéző | köztisztviselő | igen |
| 1. kontírozó könyvelő | köztisztviselő | igen |
| 1. pénzügyi ügyintéző | köztisztviselő | igen |
| 1. intézményi könyvelő | köztisztviselő | igen |
| **6. Városfejlesztési Osztály** |  |  |
| 1. osztályvezető | köztisztviselő | igen |
| 1. beruházási és közmű ügyintéző | köztisztviselő | igen |
| 1. beruházási és környezetvédelmi ügyintéző | köztisztviselő | igen |
| 1. építésügyi és tervtanácsi ügyintéző | köztisztviselő | igen |
| 1. települési főépítész | köztisztviselő | igen |
| 1. pályázati ügyintéző | köztisztviselő | igen |
| 1. ügyfélszolgálati és adminisztrációs ügyintéző | köztisztviselő | - |
| 1. közterület-felügyelő | köztisztviselő | igen |

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Bertalan Linda | ügyintéző |  |  |
| Szintén László | osztályvezető  gazdasági vezető |  |  |
| Dr. Tüske Róbert | jegyző  törvényességi felülvizsgálat |  |  |